Búist er við mikilli rigningu undir Eyjafjöllum og Mýrdalsjökli fram á kvöld og viðbúið að þar hækki talsvert í ám. Gul veðurviðvörun er í gildi fyrir Suðurland, Suðausturland og Miðhálendið. Vegagerðin hefur eftirlit með brúm og vegum á Suðurlandi.
Rigningin getur haft áhrif á akstursleiðir þar sem aka þarf yfir óbrúaðar ár, til dæmis inn í Þórsmörk. Gera má ráð fyrir slagviðri á Suðurlandi og miðhálendi sem getur reynst gangandi og hjólandi ferðamönnum erfitt. Sigurbjörg Metta Sigurjónsdóttir er skálavörður í Langadal í Þórsmörk.
Það eru svona 6-8 tjöld hérna núna
Sigurbjörg Metta segist ekki vita af ferðalöngum sem hún hafi sérstakar áhyggjur af og segir að flestir taki vel í ráðleggingar um að breyta ferðaáætlunum í takt við veðurfar.
þannig að nei ég hef ekki áhyggjur af neinu sérstöku en auðvitað getur eitthvað kom ið uppá bara eins og alltaf.
Við Jökulsá á Sólheimasandi er unnið að smíði nýrrar brúar sem ekki er fullgerð og á meðan er umferð beint um bráðabirgðabrú en óljóst er hvort hún standi af sér vatnsveðrið. Ágúst Freyr Bjartmarsson er verkstjóri hjá vegagerðinni í Vík, hann segir að ef ástæða þyki til verði umferð beint inná nýju brúna sem enn er í smíðum og stýrt í aðra áttina í einu.
Mikið hefur rignt á sunnanverðu landinu og búist við áframhaldi á því undir Eyjafjöllum og Mýrdalsjökli fram á kvöld. Viðbúið er að þar hækki talsvert í ám. 